b"\n_START_ARTICLE_\nF\xc3\xa1brica Nacional de Moneda y Timbre\n_START_SECTION_\nCases de moneda a Espanya\n_START_PARAGRAPH_\nA Espanya existien cases de la moneda, o seca, tant estatals com a privades. Per\xc3\xb2 Felip V (el primer Borb\xc3\xb3) va decidir que l'Estat les controlaria totes i va fer desapar\xc3\xa8ixer les privades. Durant el regnat d'Isabel II existien set seques estatals: Madrid, Barcelona, Sevilla, Pamplona, Jubia (a La Corunya), Seg\xc3\xb2via i Manila (a Filipines). Cadascuna d'elles tenia la seva marca diferent de sigles, signes i estels. Totes menys la de Madrid van desapar\xc3\xa8ixer quan el sistema monetari va decidir fer de la pesseta la moneda nacional._NEWLINE_La Casa de la Moneda de Madrid estava situada al carrer de Segovia. Amb els anys s'havia convertit en un edifici descurat i gaireb\xc3\xa9 ru\xc3\xafn\xc3\xb3s. Quan van haver d'incorporar la primera premsa anomenada Thonnelier, una m\xc3\xa0quina bastant gran, molt moderna i necess\xc3\xa0ria, van veure que no cabia en aquelles instal\xc2\xb7lacions, aix\xc3\xad que van haver de buscar d'una mica m\xc3\xa9s apropiat i el 17 de febrer de 1861 es van traslladar a un edifici situat a la pla\xc3\xa7a de Col\xc3\xb3n._NEWLINE_La Casa de la Moneda de Col\xc3\xb3n va ser tota una instituci\xc3\xb3. Per\xc3\xb2 el progr\xc3\xa9s fer qu\xc3\xa8 aquest edifici result\xc3\xa9s petit i antiquat i va haver de ser abandonat per un altre, m\xc3\xa9s modern i m\xc3\xa9s adequat. Es tracta de la nova Reial Casa de la Moneda (F\xc3\xa0brica Nacional de Moneda i Timbre), situada al carrer de Jorge Juan n. 106 de Madrid, inaugurada l'11 de juliol de 1964. L'edifici de la pla\xc3\xa7a de Col\xc3\xb3n va ser demolit en 1970 i en el seu lloc es van construir els Jardines del Descubrimiento i el Centro Cultural de la Villa.\n_START_SECTION_\nHist\xc3\xb2ria\n_START_PARAGRAPH_\nLa F\xc3\xa0brica Nacional de Moneda i Timbre - Reial Casa de la Moneda (FNMT-RCM) va n\xc3\xa9ixer en 1893 de la fusi\xc3\xb3 d'altres dos organismes anteriors: la Casa de la Moneda i la F\xc3\xa0brica del Segell, dues institucions que ja compartien instal\xc2\xb7lacions a l'edifici de Col\xc3\xb3n des de 1861, encara que eren independents i tenien administracions separades._NEWLINE_Fabrica bitllets de banc des de 1937 (de manera continuada des de 1940), i paper de seguretat des de 1952. En 1964 inaugura una nova seu que li permet comen\xc3\xa7ar a produir documents com el Document Nacional d'Identitat o el passaport. M\xc3\xa9s tard, amb la nova normativa sobre el joc es va iniciar la fabricaci\xc3\xb3 de cartrons de bingo i bitllets de loteria.2019_NEWLINE_Amb el Reial Decret 165/1989 de 17 de febrer, s'aprovaven els estatuts._NEWLINE_En la d\xc3\xa8cada de 1990 amb el desenvolupament de les noves tecnologies i la necessitat de desenvolupament de mesures de seguretat que permetin el comer\xc3\xa7 electr\xc3\xb2nic a trav\xc3\xa9s d'Internet, va portar al desenvolupament de targetes intel\xc2\xb7ligents i la certificaci\xc3\xb3 electr\xc3\xb2nica.2019_NEWLINE_Actualment la F\xc3\xa0brica mant\xc3\xa9 dues factories, a Madrid i a Burgos, on es fabrica paper per a la impressi\xc3\xb3 de documents de seguretat (bitllets, passaports, etc.) i el paper de cot\xc3\xb3 amb el qual s'elaboren els bitllets._NEWLINE_L'edifici actual alberga, a m\xc3\xa9s de l'esmentada F\xc3\xa0brica de documents de seguretat, el Museu Casa de la Moneda (amb la major col\xc2\xb7lecci\xc3\xb3 numism\xc3\xa0tica d'Espanya, i una de les m\xc3\xa9s completes d'Europa), aix\xc3\xad com la Fundaci\xc3\xb3 Casa de la Moneda, que es dedica, entre altres, a la divulgaci\xc3\xb3 cultural. Ambdues institucions annexes a la F\xc3\xa0brica Nacional de Moneda i Timbre - Real Casa de la Moneda estan situades al carrer Doctor Esquerdo n. 36, a Madrid._NEWLINE_En 2009 va iniciar la venda de productes numism\xc3\xa0tics a trav\xc3\xa9s d'Internet._NEWLINE_El 2 de novembre de 2015 es constitueix Imprenta de Billetes, S.A. (IMBISA), l'objecte social de la qual \xc3\xa9s la fabricaci\xc3\xb3 de bitllets en euros, despr\xc3\xa9s de la seva inscripci\xc3\xb3 oficial en el Registre Mercantil. La societat, que compta amb un capital de 50 milions d'euros, est\xc3\xa0 participada en un 80\xc2\xa0% pel Banc d'Espanya i en un 20\xc2\xa0% per la FNMT-RCM, participaci\xc3\xb3 que podr\xc3\xa0 mantenir fins al 31 de desembre de 2017. La creaci\xc3\xb3 d'aquesta societat respon a la necessitat d'adaptar-se al marc legal de producci\xc3\xb3 de bitllets en euros, despr\xc3\xa9s de l'aprovaci\xc3\xb3 pel Banc Central Europeu, el 13 de novembre de 2014, d'una nova Orientaci\xc3\xb3 que nom\xc3\xa9s permet dos models alternatius per produir la quota nacional de bitllets en euros: fer-ho en una impremta propietat del banc central emissor o mitjan\xc3\xa7ant adjudicaci\xc3\xb3 per proc\xc3\xa9s competitiu entre impremtes externes. Les autoritats espanyoles van optar per la primera opci\xc3\xb3 i, en conseq\xc3\xbc\xc3\xa8ncia, la Llei 36/2014, de 26 de desembre, de Pressupostos Generals de l'Estat per a l'any 2015 va modificar la Llei d'Autonomia del Banc d'Espanya, de manera que aquest pogu\xc3\xa9s encomanar la seva quota de producci\xc3\xb3 de bitllets en euros a una societat mercantil en la qual ostent\xc3\xa9s la majoria de control.\n_START_SECTION_\nAparicions a Televisi\xc3\xb3\n_START_PARAGRAPH_\nEn 2017, la F\xc3\xa1brica Nacional de Moneda y Timbre va ser l'escenari principal per a la s\xc3\xa8rie de televisi\xc3\xb3 La casa de papel, encara que est\xc3\xa0 filmat en el Consell Superior d'Investigacions Cient\xc3\xadfiques, dirigida per \xc3\x81lex Pina i produ\xc3\xafda per Atresmedia i Vancouver Producciones, per ser emesa en el canal espanyol Antena 3. Posteriorment, Netflix, va comprar la s\xc3\xa8rie, fet que va impulsar la seva fama._NEWLINE_La s\xc3\xa8rie est\xc3\xa0 formada per 15 cap\xc3\xadtols, dividits en 2 parts i protagonitzats pel Professor (\xc3\x81lvaro Morte), Tokio (\xc3\x9arsula Corber\xc3\xb3) i la inspectora Raquel Murillo (Itziar Itu\xc3\xb1o), entre altres. _NEWLINE_La s\xc3\xa8rie inicia amb l'atracament a la F\xc3\xa0brica Nacional de Moneda i Timbre per part del Professor i un grup de pillos que desitgen robar milions d'euros. Durant els dies d'atracament, es prenen com a ostatges als treballadors de la f\xc3\xa0brica, policies, gu\xc3\xa0rdies de seguretat i tamb\xc3\xa9 als alumnes del Col\xc2\xb7legi Brit\xc3\xa0nic, que es trobaven a les instal\xc2\xb7lacions al moment en el qual els atracadors entren a la f\xc3\xa0brica._NEWLINE_Gran part de les escenes ocorren a l'interior, encara que l'edifici que apareix no \xc3\xa9s veritablement la f\xc3\xa0brica sin\xc3\xb3 una recreaci\xc3\xb3, per la qual cosa la s\xc3\xa8rie nom\xc3\xa9s en pren prestat el nom."